Η **Χριστίνα Μαραγκόζη** (πλήρες ονοματεπώνυμο: **Χριστίνα Χρυσικάκη**, γενν. 14 Φεβρουαρίου 1958, Αγίασμα Καβάλας) είναι Ελληνίδα τραγουδίστρια.

Σύντομο βιογραφικό
------------------

Γεννήθηκε 14 Φεβρουαρίου 1958 στο Αγίασμα Καβάλας. Λίγο μετά τη γέννηση της η οικογένεια έφυγε για τη Γερμανία. Θα επιστρέψουν όταν η Χριστίνα ήταν 11 χρόνων. 

Αργότερα ξεκινάει μαθήματα κιθάρας ενώ τελείωσε και τη δραματική σχολή της Ευγενίας Χατζίκου. Τελικά την κέρδισε το τραγούδι.

Σε μια συνεργασία της με την Ελένη Βιτάλη στη νυχτερινή Αθήνα θα γνωρίσει το συνθέτη και μετέπειτα σύζυγό της Αντώνη Βαρδή με τον οποίο συνυπήρξαν για δέκα χρόνια καλλιτεχνικά στη σκηνή και στη δισκογραφία κάνοντας μεγάλες επιτυχίες.

Αρχικά θα ξεχωρίσει με το τραγούδι "Να 'χα την ξύπνια μηχανή" στον περίφημο δίσκο των Πέτρου Βαγιόπουλου-Μανώλη Ρασούλη **"Πότε Βούδας πότε Κούδας"***,* 1985.

Η παρουσία της όμως στη δισκογραφία θα γίνει αισθητή στον προσωπικό δίσκο του Αντώνη Βαρδή **"Συγκάτοικοι είμαστε όλοι στην τρέλα"***,* 1986. Εκεί θα τραγουδήσει τρία τραγούδια, δύο σε στίχους Τασούλας Θωμαΐδου και ένα σε στίχους του Σαράντη Αλιβιζάτου. 

Επίσης, έλαβε μέρος στο διαγωνισμό της ΕΡΤ για την ελληνική συμμετοχή στη Eurovision, 1987 με το τραγούδι "Πάψε να μπλέκεις το ροκ με τα μπουζούκια" των Σεκόντου Μπουχάγιερ-Δημήτρη Καπράλου.

Η Χριστίνα Μαραγκόζη έχει μια κόρη την Εβίτα από το δεύτερο γάμο της με τον επιχειρηματία Θάνο Αϊβαλιώτη.

Συνεργασίες
-----------

Από την αρχή της καριέρας της η Χριστίνα Μαραγκόζη τραγούδησε δίπλα σε μεγάλους καλλιτέχνες: Πουλόπουλο, Αλεξίου, Μητροπάνο, Μαρινέλλα, Δούκισσα, Μενιδιάτη, Χαλκιά, Αρβανιτάκη, Βιτάλη κ.ά. 

Πολύ συχνά αναφέρεται στις πολύ όμορφες αναμνήσεις που της άφησαν οι συναυλίες με Μητσιά-Μπέλλου-Γανωτή το καλοκαίρι του 1984. 

Στα χρόνια της προσωπικής της δισκογραφίας η Μαραγκόζη συνεχίζει τις νυχτερινές εμφανίσεις της αλλά και τις συναυλίες στην Ελλάδα και το εξωτερικό δίπλα σε μεγάλα ονόματα του τραγουδιού όπως η Γιώτα Λύδια, οι αδελφοί Κατσιμίχα, η Πίτσα Παπαδοπούλου, η Λίτσα Διαμάντη, ο Νότης Σφακιανάκης, ο Γιάννης Σαββιδάκης, η Καίτη Γκρέι, ο Γιώργος Αλκαίος, η Πένυ Ξενάκη, ο Σάκης Ρουβάς, οι Ζιγκ Ζαγκ, ο Λάμπρος Καρελάς, κ.α.

Προσωπική Δισκογραφία-Συνοπτικά
-------------------------------

1. Σ’ ακολουθώ, CBS, 1987

2. Τραγουδάμε μαζί (Βαρδής + Μαραγκόζη), CBS, 1988

3. Μετά τις δώδεκα, CBS, 1989

4. Ανάμεσα σε δυο αγάπες, COLUMBIA, 1991

5. Με τρελαίνουνε οι νύχτες με πανσέληνο, SYMPHONY RECORDS, 1992

6. Στου κόσμου το τέρμα, COLUMBIA, 1994

7. Αγκαλιά γεμάτη αγκάθια, ΑΚΤΗ, 1996

8. Σελίδα ζωής, FM RECORDS, 1998

9. Ό,τι αγάπησα, FM RECORDS, 2000

10. Απροσδόκητος ήλιος, POLYMUSIC, 2006 (Ενορχήστρωση: Αντώνης Μιτζέλος)

Προσωπική δισκογραφία-Πληροφορίες
---------------------------------

**"Σ' ακολουθώ"**-μουσική: Αντώνης Βαρδής / στίχοι:, Μανώλης Ρασούλης (1) Γιάννης Πάριος (3), Τασούλα Θωμαΐδου (2), Μάνος Τσιλιμίδης (1), Πάνος Φαλάρας (1), Ανδρέας Αλεξανδρόπουλος (1), Ανδρέας Σπυρόπουλος (1)

Ξεχωρίζουν αμέσως: "Χάνομαι" ή "Κλείστε τις πόρτες", "Λικεράκι", "Θα προχωράμε μαζί", "Θέλω να ξεχάσω".

Το περίφημο ντουέτο "Θα προχωράμε μαζί" με τον Αντώνη Βαρδή αρχικά ήταν να γίνει με το Γιάννη Πάριο.

Το τραγούδι "Θέλω να ξεχάσω" σε στίχους Γιάννη Πάριου συμπεριλήφθηκε στον προσωπικό του δίσκο *"ΒΙΟΣ ΕΡΩΤΙΚΟΣ"*, 1994.

Η Πέγκυ Ζήνα τραγούδησε "Χάνομαι" ή "Κλείστε τις πόρτες" στον προσωπικό της δίσκο *"ΕΝΑ ΧΑΔΙ"*, 2001.

**"Τραγουδάμε μαζί"**-μουσική Αντώνης Βαρδής / στίχοι: Αντώνης Ανδρικάκης (8), Τασούλα Θωμαΐδου (2), Πάνος Φαλάρας (1) / ερμηνεία: Χριστίνα Μαραγκόζη, Αντώνης Βαρδής

Ξεχωρίζουν: "Δώσ’ τα όλα", "Θα εκραγώ", "Δίχως εσένα", "Θυμάμαι και θυμώνω", και το ντουέτο "Έφυγες".

**"Μετά τις δώδεκα"**-(α΄ πλευρά) μουσική: Μιχάλης Τερζής (2), Χρήστος Νικολόπουλος (2), Νίκος Τάτσης (1) / στίχοι: Χριστόφορος Μπαλαμπανίδης (2), Χρήστος Προμοίρας (2), Γιώργος Κλεφτογιώργος (1), Ηλίας Κατσούλης (1) 

-(β΄ πλευρά) μουσική: Αντώνης Βαρδής / στίχοι: Αντώνης Ανδρικάκης (3), Τασούλα Θωμαΐδου (1), Γιάννης Μαρίνος (1).

Προηγήθηκε promo single με τα δύο τραγούδια του δίσκου, "Απ' όλα λείπεις" και "Μετά τις δώδεκα" τα οποία ξεχώρισαν μαζί με: "Τίποτα δεν άφησες" και το ντουέτο "Θεσσαλονίκη"

**"Ανάμεσα σε δυο αγάπες"**-(α΄ πλευρά) μουσική: Αντώνης Βαρδής / στίχοι: Γάννης Πάριος (2), Κυριάκος Ντούμος (1), Αντώνης Ανδρικάκης (1), Τασούλα Θωμαΐδου (1), Πάνος Φαλάρας (1) 

-(β’ πλευρά) μουσική: Γιάννης Σπανός / στίχοι: Αντώνης Ανδρικάκης

Ξεχωρίζουν: "Ελεύθερο πεδίο", "Σβήσε το φως", "Κυριακή" ενώ υπάρχει και το τελευταίο ντουέτο της συνεργασίας Αντώνη Βαρδή-Χριστίνας Μαραγκόζη, "Σ’ αγαπάω, μ’ αγαπάς". 

**"Με τρελαίνουν οι νύχτες με πανσέληνο"**-μουσική: Αντώνης Βαρδής & (από ένα τραγούδι) Χρήστος Γιαννόπουλος, Μάκης Γιαπράκας, Ηλίας Αγγελόπουλος / στίχοι: Πάνος Φαλάρας (8), Τατιάνα Λύγαρη (1),  Βασίλης Παπατόλης (2), Γιούλα Γεωργίου (1), Χρήστος Γιαννόπουλος (1).

Προηγήθηκε ένα promo single με τα τραγούδια "Νύχτες πανσέληνες" και "Συγνώμη" ενώ ξεχώρισε ακόμα το "Να μη χαράξει". Υπάρχει ένα ντουέτο με τον Κώστα Αντωνόπουλο, "Δεν μπορούμε χώρια".

Σ’ αυτό το δίσκο ξεκινάει η συνεργασία της Χριστίνας Μαραγκόζη με τον τραγουδοποιό Χρήστο Γιαννόπουλο που συνεχίζεται μέχρι σήμερα.

**"Στου κόσμου το τέρμα"**-μουσική: Αντώνης Βαρδής (5), Πέτρος Βαγιόπουλος (3), Κύπρος Χαραλάμπους (1), Χρήστος Γιαννόπουλος (1), Θοδωρής Τσέλλας (1) / στίχοι: Ιφιγένεια Γιαννοπούλου (1), Πάνος Φαλάρας (4), Μανώλης Ρασούλης (1) Γιώργος Κλεφτογιώργος (2), Νίνα Ναχμία (1), Θοδωρής Τσέλλας (1), Χρήστος Γιαννόπουλος (1)

Εδώ η Χριστίνα Μαραγκόζη τραγουδάει σε δεύτερη εκτέλεση "Θα βάλω τα μεταξωτά" των Σωκράτη Μάλαμα & Γιάννη Τσατσόπουλου. 

Ξεχωρίζουν τα δύο απ΄ τα τρία τραγούδια του Πέτρου Βαγιόπουλου "Όνειρό μου και ζωή μου", "Ρέστα" κι ακόμα: "Εμείς οι Έλληνες", "Πάρε με, πάρε με", "Ρίχ' το έξω".

Το τραγούδι-επιτυχία "Όνειρό μου και ζωή μου" είχε αρχικά προταθεί στη Γλυκερία.

**"Αγκαλιά γεμάτη αγκάθια"**-μουσική: Χρήστος Γιαννόπουλος (6), Γιάννης Σπανός (1), Τάκης Σούκας (2), Φοίβος (1), Νίκος Τσαγκρής (1), Γιάννης Μπιθικώτσης (1), Άρης Σαμολαδάς (1) / στίχοι: Χρήστος Γιαννόπουλος (5), Τασούλα Θωμαΐδου (2), Ιφιγένεια Γιαννοπούλου (1), Νίκος Λουκάς (1), Γιάννης Δόξας (1), Γιούλα Γεωργίου (1), Χριστίνα Μαραγκόζη (1). 

Ξεχωρίζουν: "Πυροσβεστικά", "Αγκαλιά γεμάτη αγκάθια", "Το άρρωστο μυαλό σου", "Χωρίς αγάπη".

Υπήρξε κι ένα promo sampler με πέντε τραγούδια από αυτό το δίσκο.

**"Σελίδα ζωής"** -μουσική: Παναγιώτης Στεργίου (3), Βασίλης Κελαϊδής (2), Νίκος Χατζόπουλος (1), Μάκης Γιαπράκας (1), Λουδοβίκος Σπίγγος (1), Κωνσταντίνος Πατέρας (1), Δημήτρης Σταμπουλής (1), Αντώνης Πετρίδης (1), Στέλιος Χρόνης (1) / στίχοι: Σμαρούλα Μαραγκουδάκη (3), Νίκος Βαξαβανέλης (3), Πάνος Φαλάρας (3), Λάκης Τσώλης (1), Κωνσταντίνος Πατέρας (1), Στέλιος Χρόνης (1).

Υπήρξε κι ένα promo single με τα τραγούδια "Σκότωμα", "Είναι που ζηλεύω" και το τραγούδι των Μάκη Γιαπράκα & Πάνου Φαλάρα "Aν την αγαπάς" το οποίο όμως δεν συμπεριλήφθηκε στο δίσκο. 

Μεγάλη επιτυχία του δίσκου στο you tube το ομώνυμο τραγούδι "Σελίδα ζωής" ενώ ξεχωρίζουν ακόμα: "Να με φοβάσαι", "Θα 'μαι εγώ".

Το τραγούδι "Με σημάδεψε" έχει τραγουδήσει σε πρώτη εκτέλεση ο Κώστας Λεοντίδης στον ομότιτλο δίσκο, 1993.

**"Ό,τι αγάπησα"** - περιέχει παλιότερα λαϊκά τραγούδια σε δεύτερη εκτέλεση. Ανάμεσα σ' αυτά τα τραγούδια είναι και η πολύ επιτυχημένη δεύτερη εκτέλεση της Μαραγκόζη "Ποιος θα το πίστευε" που ένα χρόνο πριν είχε ηχογραφηθεί για το δίσκο *"51 ΕΞΤΡΑ"* των Παιδιών από την Πάτρα. Οι ενορχηστρώσεις είναι κυρίως του Αντώνη Γούναρη.

Ο δίσκος χαρακτηρίζεται από τις πολύ επιτυχημένες και τολμηρές σε ερμηνεία και ενορχήστρωση δεύτερες εκτελέσεις της Μαραγκόζη. Ξεχωρίζουν ανάμεσα στα άλλα τραγούδια: "Ένα χειμωνιάτικο πρωί", "Στο τραπέζι που τα πίνω", "Θέλω να ζεις για μένα", "Αν είναι η αγάπη αμαρτία", "Άσε πρώτα να ξεχάσω". Υπάρχει ένα ντουέτο στο κλασικό τραγούδι του Βασίλη Τσιτσάνη "Τα καβουράκια" με τους X DARAWISH οι οποίοι έκαναν την ενορχήστρωση.

Προηγήθηκε ένα promo single με τρία τραγούδια από το δίσκο. 

**"Απροσδόκητος ήλιος***".* Στο αποκορύφωμα της ερμηνευτικής της δεινότητας και έκφρασης η Μαραγκόζη ετοιμάζει αυτό το δίσκο στο μεγαλύτερο κομμάτι του οποίου τις ενορχηστρώσεις θα κάνει ο Αντώνης Μιτζέλος (9).

-μουσική: Νίκος Ζιώγαλας (3), Αντώνης Μιτζέλος (2), Λαυρέντης Μαχαιρίτσας (2), Παντελής Θαλασσινός (1), Μιλτιάδης Πασχαλίδης (1), Λάκης Παπαδόπουλος (1), Ανδρέας Λάμπρου (1),  Βίκτωρ Πολυδώρου (1), Τάσος Γκρους (1), Κώστας Μακεδόνας (1), Μάνος Πυροβολάκης (1) / στίχοι: Βίκυ Γεροθόδωρου (4), Μάνος Ελευθερίου (1), Ηλίας Κατσούλης (1), Γιάννης Μαύρος (1), Νίκος Μωραΐτης (1), Αναστασία Μουτσάτσου (1), Άννα Ιωαννίδου (1), Μαρίνα Αρμεύτη (1), Χάρης Καφετζόπουλος & Μαίρη Λαμπαδίτη (1), Νίκος Ζιώγαλας (3)

Υπάρχει ένα ντουέτο, "Χωρισμός", με το Νίκο Ζιώγαλα κι ένα ντουέτο, "Γυρίζω σελίδα", με τον Αντώνη Μιτζέλο.

Ξεχωρίζουν: "Δεν έχω τίποτα δικό σου", "Νυχτώνει γύρω", "Της νύχτας το καράβι".

Προηγήθηκε ένα promo single με τα τραγούδια "Απροσδόκητος ήλιος" και "Χωρισμός".

Δισκογραφία-Συμμετοχές
----------------------

* *"Δε δουλεύω…Και ούτε θέλω να ακούω για δουλειά"*, Γιάννης Λογοθέτης, 1982
* *"Σαν ξαφνικό ταξίδι"*, Θέμης Ανδρεάδης, 1983
* *"Πότε Βούδας πότε Κούδας"*, Πέτρος Βαγιόπουλος-Μανώλης Ρασούλης, 1985
* *"Συγκάτοικοι είμαστε όλοι στην τρέλα"*, Αντώνης Βαρδής, 1986
* *"Σ’ αγαπώ"*, Γιώργος Γερολυμάτος, 1986
* *"Μπλεχτήκανε τα θέματα" (ως στιχουργός),* Άννα Φωτίου, 1986
* *"Οι επιτυχίες της χρονιάς"-CBS,* 1986
* *"Απ’ την Ελλάδα γεια χαρά"*, Θωμάς Μπακαλάκος, 1993
* *"Όταν θα λάβεις αυτό το γράμμα"*, Γιώργος Μητσάκης (η τελευταία συναυλία, Βεάκειο), 1993
* *"1997-Νέα Δειλινά, live*", Μάκης Χριστοδουλόπουλος, 1997
* *"51 Εξτρά"*, Τα Παιδιά από την Πάτρα, 1999
* *"Αστέρι φωτεινό"*, Χρήστος Γιαννόπουλος, 2002
* *"Μια βραδιά στον Έλατο"*, 2006
* *"Δέκα γυναικείες φωνές"*, Πέτρος Δουρδουμπάκης, 2010
* *"Τα φώτα στην αυλαία"*, Χρήστος Γιαννόπουλος, 2010
* *"Τσίμπησε και μια μικρούλα"*, Γιάννης Λογοθέτης (επανέκδοση), 2010
* "*Στου μυαλού την άκρη*", Λάζαρος Κόντοζης, 2010
* *"Καφέ Αυλαία"*, Χρήστος Γιαννόπουλος, 2011
* *"Τα αστέρια στην αυλαία"*, Χρήστος Γιαννόπουλος, 2012
* *"Από το παράθυρο"*, Χρήστος Γιαννόπουλοςς, 2013
* *"Να τραγουδάνε τα παιδιά"* (για την Κιβωτό του Κόσμου), Χρήστος Γιαννόπουλος, 2013
* *"Ο δίσκος έχει δεκατρείς"*, Κώστας Μήτσιος, 2016
* *"Άρωμα γυναίκας"*, Χρήστος Γιαννόπουλος, 2017
* *"Αχ, ζωή",* Νίκος Καρίμπας, 2018
* *"Θα 'σαι πάντα το φως μου",* Θωμάς Σιώμος-Νίκος Καρίμπας, 2018

Singles-You tube (AAC Files)
----------------------------

**"Έχω αρρωστήσει",** 2013, -μουσική: Κώστας Παπαγεωργίου / στίχοι: Πέτρος Δουρδουμπάκης, για το you tube

**"Στο μυαλό μου",** Spicy, 2013 -μουσική & στίχοι: Φοίβος

**"Αν δεν είσαι εσύ",** Cobalt Music, 2014-15, -μουσική: Τόνι Μαυρίδη / στίχοι: Βίκυ  Γεροθόδωρου

**"Τα παίζω όλα",** Heaven Music, 2018, -μουσική: Στέλιος Μαρής / στίχοι: Ρεβέκκα Ρούσση (λίγο αργότερα θα κυκλοφορήσει κι ένα **remix** του ίδιου τραγουδιού)

**"Χάνομαι" ή "Κλείσε τις πόρτες" (live, επανεκτέλεση),**  Heaven Music, 2019, από τις παραστάσεις "Μεταξύ μας η αγάπη" στο Ρυθμός Art Theatre

**"Σχέση από απόσταση",** 2019, -δεύτερη εκτέλεση στο τραγούδι του Νικόλα Αδέσποτου 

**"Μεσάνυχτα",** Musicmirror, 2020, -μουσική: Πάνος Μπλέτζας / στίχοι: Σπύρος Θεοδώρου 

**"Θα ζήσω κόντρα στον καιρό",** Musicmirror, 2021, -μουσική: Μανώλης Καρπάθιος / στίχοι: Κώστας Μπαλαχούτης 

**"Μεθυσμένο μήνυμα",** Heaven Music, 2021, -μουσική & στίχοι: Γιώργος Μαχάττος (George Mahattos) 

**"Δεν υπάρχουνε λόγια" (live-cover),** Heaven Music, 2021, -μουσική: Χρήστος Νικολόπουλος / στίχοι: Λευτέρης Παπαδόπουλος (α΄ εκτέλεση: Χάρις Αλεξίου, 1988)

Video clips
-----------

Έχουν οπτικοποιηθεί (video clips) τα εξής τραγούδια της Χριστίνας Μαραγκόζη: 

"Ελεύθερο πεδίο" 1991, "Μη μ' αναστατώνεις" (συμμετέχει ο Απόστολος Γκλέτσος) 1991, "Σβήσε το φως" 1991, "Όποιος είναι μοναχός το ξέρει" 1991, "Νύχτες πανσέληνες" 1992, "Να μη χαράξει" 1992, "Όνειρο μου και ζωή μου" 1994, "Ρίχτο έξω" 1995, "Ρέστα" 1995, "Αγκαλιά γεμάτη αγκάθια" 1996, "Πυροσβεστικά" 1996, "Το άρρωστο μυαλό σου" 1996, "Σκότωμα" 1998, "Να με φοβάσαι" 1999, "Ποιος θα το πίστευε" 2000, "Στο μυαλό μου" 2013, "Τα παίζω όλα" 2018, "Δεν υπάρχουνε λόγια" 2021 (cover)

Εμφανίσεις-live
---------------

Την τετραετία 2007-2011 η Χριστίνα Μαραγκόζη μαζί με τον Πέτρο Δουρδουμπάκη έκαναν εμφανίσεις και συναυλίες. Αυτή η συνεργασία κορυφώθηκε με τη σύμπραξη τους στην παράσταση-σύνθεση του Ιωάννη Τράντα "Τοπίο του είναι-Imagine" της θεατρικής ομάδας Ερινεώς στο Βόλο, 2008.

Ακόμα συνεργάστηκε με τον Πάνο Σαββόπουλο σε δύο από τα 23 αφιερώματα στο ρεμπέτικο τραγούδι που έγιναν στον Ιανό: ("Βαγγέλης Παπάζογλου", 2008 / "Ρεμπέτικα Κατοχής", 2010).

Νοέμβριο και Δεκέμβριο του 2018 συνέπραξε στο Ρυθμός Αrt Τheatre στην επιτυχημένη παράσταση "Μεταξύ μας η αγάπη" με την Έλντα Πανοπούλου, τη Σοφία Βόσσου και τον Κωνσταντίνο Τσερκάκη.

Μέσα στο 2018 η Χριστίνα Μαραγκόζη έδωσε συναυλίες με την Ορχήστρα Νέων του Κέντρου Γραμμάτων και Τεχνών Δίου με αποκορύφωμα της συνεργασίας αυτής τη μουσική παράσταση αφιέρωμα στο Μάνο Ελευθερίου που δόθηκε στο Δήμο Βάρης-Βούλας-Βουλιαγμένης το Δεκέμβριο, 2018.

Λίγο αργότερα, Φεβρουάριο-Μάρτιο 2019, θα εμφανιστεί στο μουσικό βαγόνι "Orient Express" στο Τρένο στο Ρουφ σε μια παράσταση με τραγούδια ρεπερτορίου από την ελληνική και διεθνή δισκογραφία με τον τίτλο "Απρόσμενοι επιβάτες-Απρόσμενα τραγούδια".

Τον Οκτώβριο, 2020 η Χριστίνα Μαραγκόζη έκανε δύο εμφανίσεις στο μουσικό χώρο Aristotle στον Πειραιά οι οποίες επαναλαμβάνονται από τις αρχές Ιουλίου, 2021 και συνεχίζονται μέσα στη χρονιά.

Πηγές
-----

* 
* Οι δέκα καλύτεροι δίσκοι του Α. Βαρδή, ogdoo.gr
* Η δισκογραφία του Βαρδή, musicpaper.gr
* Συνέντευξη στο the best.gr, 2013
* Αντώνης Βαρδής, Βιογραφικό και δισκογραφία, mousikorama.gr
* 
*

Παραπομπές
----------

1. ↑  «Τα ελληνικά τραγούδια της Eurovision που δεν πέρασαν αλλά έγραψαν ιστορία». *Ladylike.gr*. 13 Μαΐου 2019. Ανακτήθηκε στις 16 Δεκεμβρίου 2021.
2. ↑  «Εβίτα Αϊβαλιώτη: Η κόρη της Χριστίνας Μαραγκόζη είναι καλλονή- Δείτε την στα 16 της να περπατά στην πασαρέλα (ΕΙΚΟΝΕΣ)». *TheCaller*. Ανακτήθηκε στις 16 Δεκεμβρίου 2021.
3. ↑  «Χριστίνα Μαραγκόζη βιογραφία, βιογραφικό - iShow.gr». *www.ishow.gr*. Ανακτήθηκε στις 15 Δεκεμβρίου 2021.
4. ↑  «Χριστίνα Μαραγκόζη: "Στην αρχή ήταν να πω το "Θα Προχωράμε Μαζί" με τον Γιάννη Πάριο αλλά..."». *Zappit*. 8 Νοεμβρίου 2019. Ανακτήθηκε στις 15 Δεκεμβρίου 2021.
5. ↑  «Συνέντευξη | Χριστίνα Μαραγκόζη 2015 | photos». *tralala.gr*. 20 Μαρτίου 2015. Ανακτήθηκε στις 15 Δεκεμβρίου 2021.
6. ↑  «Χριστίνα Μαραγκόζη - "Απροσδόκητος ήλιος"...». *www.musiccorner.gr*. Ανακτήθηκε στις 15 Δεκεμβρίου 2021.
7. ↑  taxydromos.gr. «Στο Διεθνές Φεστιβάλ ο "Ερινεώς"». *taxydromos.gr/*. Ανακτήθηκε στις 15 Δεκεμβρίου 2021.
8. ↑  «Στον ΙΑΝΟ». Ανακτήθηκε στις 15 Δεκεμβρίου 2021.
9. ↑  «Πανοπούλου-Βόσσου-Μαραγκόζη στα πρώτα κλικ για το «Μεταξύ μας η αγάπη»». Ανακτήθηκε στις 15 Δεκεμβρίου 2021.
10. ↑  «Η Ορχήστρα Νέων Δίου εντυπωσίασε και στη Βούλα Αττικής». *Ο Ντελάλης*. 19 Δεκεμβρίου 2018. Ανακτήθηκε στις 15 Δεκεμβρίου 2021.
11. ↑  «Την άλλη της πλευρά αποκαλύπτει η Χριστίνα Μαραγκόζη». *Shape.gr*. Ανακτήθηκε στις 15 Δεκεμβρίου 2021.
12. ↑  «Στο Aristotle από τη Δευτέρα 12 Οκτωβρίου η Χριστίνα Μαραγκόζη». *Greek Music To The Max*. 11 Οκτωβρίου 2020. Ανακτήθηκε στις 15 Δεκεμβρίου 2021.